羅毓儀獲讚有關淑怡影子 爆冼靖峰好大食
2024年05月11日 20:01
東網電視
更多新聞短片
有「御用中學生」之稱的羅毓儀（Yuki）在無綫劇《神耆小子》中升呢大學生，在昨晚（10日）一集中劇組更大派福利為觀眾呈現Yuki的「大學生畢業look」，有網民更指Yuki有八、九十年代「宅男女神」葉蘊儀的影子，留言謂：「話係佢個女都信呀」、「兩個個樣都勁Sweet」，又大讚Yuki在劇中「靚咗好多」，而她在劇中跟冼靖峰（Archie）情深合唱《難得有情人》，獲讚聲音有少許原唱關淑怡的影子。
談到與Archie合作，Yuki坦言開心又有新鮮感：「因為大家都鍾意音樂，所以除咗拍劇，我哋都會交流一啲拍劇同埋唱歌嘅心得，互相學習。」她笑指與Archie戲內戲外都很愛鬥氣，並大爆對方好大食：「拍劇時我哋都好鍾意鬥嚟鬥去，喺度計住大家邊個NG得多啲。有一次去餐廳放飯，佢嗌咗成枱餸之後，仲食咗一隻海南雞，同枱嘅人都畀佢嚇親。」